## Rješenje Ustavnog suda Republike Hrvatske , broj U-II-67/1994. od 9. ožujka 1994.

### NN 22/1994 (23.3.1994.), Rješenje Ustavnog suda Republike Hrvatske , broj U-II-67/1994. od 9. ožujka 1994.

# USTAVNI SUD REPUBLIKE HRVATSKE

Ustavni sud Republike Hrvatske. na sjednici 9. ožujka 1994. godine,
donio je ovo

## RJEŠENJE

1. Pokreće se postupak za ocjenu ustavnosti i zakonitosti Odluke o načinu
utvrđivanja osnovica plaća i dodataka na plaću djelatnika u zdravstvu Republike
Hrvatske ("Narodne novine", br. 3/1994)

2. Ovo rješenje objavit će se u "Narodnim novinama".

Obrazloženje:

Sindikat zdravstva, socijalne zaštite i mirovinsko-invalidskog osiguranja
Hrvatske, Medicinski centar Duga Resa i Sindikalna podružnica Zavoda za
dijagnostiku - Zagreb, podnijeli su ovom Sudu prijedloge za ocjenu ustavnosti
i zakonitosti Odluke navedene u izreci ovog rješenja Osporenom se Odlukom,
koju je donijelo Upravno vijeće Hrvatskog zavoda za zdravstveno osiguranje,
uređuje kako i sam naziv kaže - način utvrdivanja osnovica plaća i dodataka
na plaću djelatnika u zdravstvu Republike Hrvatske. U prijedlozima se navodi
da donositelj navedene Odluke Upravno vijeće Hrvatskog zavoda za zdravstveno
osiguranje - Zagreb, nije imalo zakonsku osnovu za određivanje plaća djelatnika
u zdravstvu. a takoder i da je donošenjem te Odluke derogiran Ustavom,
zakonom i kolektivnim ugovoronl utvrden postupalc za uredivanje elemenata
za određivanje plaće djelatnika u zdravstvu. Ustavni je sud Republike Hrvatske,
nalazeći osnove za sumnju u ustavnost i zakonitost osporene Odluke, prihvatio
navedene prijedloge i donio rješenje o pokretanju postupka za ocjenu ustavnosti
i zakonitosti.

Pri tome, ovaj je Sud polazio od pravne regulative, relevantne za određivanje
plaća djelatnika u zdravstvu, koja je u konkretnom slućaju zaobidena. To
su, prije svega, ustavna naćela prema kojima je Republika Hrvatska socijalna
država (članak 1. Ustava). a socijalna je pravda jedna od najviših vrednota
njezina ustavna poretka (članak 3. Ustava).

Slijedeči ta ustavna naćela, prava zaposlenih. pravo na zaradu i socijalnu
sigurnost uređuju se, prema člancima 55. i 56. Ustava, zakonom i kolektivnim
ugovorom.

Zakon relevantan za oblast radnih odnosa (u tu oblast nedvojbeno spada
i uređivanje zarade odnosno plaće) je Zakon o radnim odnosima ("Narodne
novine", broj 25/92pročišćeni tekst). Taj se zakon odnosi i na radne
odnose djelatnika u zdravstvu, budući da drugim zakonom - kako to predviđa
njegova odredba članka 1. st. 3. - nije drugačije određeno. Prema članku
61. tog zakona - kad je riječ o plaćama - radnik. pa tako i djelatnik u
zdravstvu, ima pravo na plaću u visini utvrđenoj kolektivnim ugovorom,
općim aktom i ugovorom o zapošljavanju, a koja ne može biti manja od minimalne
plaće.

Temeljem članka 94. st. 3. Zakona o radnim odnosima, donesen je Opći
kolektivni ugovor za javne djelatnosti i javna poduzeća ("Narodne
novine", br. 66/92). Taj se Kolektivni ugovor, prema izrićitoj odredbi
njegova članka 4., odnosi i na djelatnike u zdravstvu Plaće i naknade uređeni
su u člancima 19-42. tog Kolektivnog ugovora. I najzad, tu su opći akti
zdravstvenih organizacija koji se odnose na plaće. Oni moraju biti u suglasnosti
s Ustavom i zakonom, a ne smiju biti u suprotnosti - osim ako su povoljniji
za radnike - sa spomenutim Općim kolektivnim ugovorom za javne djelatnosti
i javna poduzeća.

Razmatrajući sadržaj osporene Odluke, koja uređuje utvrđivanje osnovice
plaća i dodataka na plaću djelatnika u zdravstvu, neovisno od spomenutog
ustavnog i zakonitog uređivanja plaća djelatnika u zdravstvu, osnovano
se javlja sumnja u ustavnost i zakonitost te Odluke.

Sumnja se javlja u zakonsku ovlast Upravnog vijeća Hrvatskog zavoda
za zdravstveno osiguranje da donosi akt takva sadržaja kakav ima osporena
Odluka. Ta ovlast nije sadržana u odredbama članka 70. i 71. Zakona o zdravstvenom
osiguranju ("Narodne novine", br. 75/93). iako se te odredbe
navode u preambuli osporene Odluke. Takve ovlasti nema prema navedenom
zakonu ne bi je moglo ni biti - niti u odredbi članka 15. Statuta Hrvatskog
zavoda za zdravstveno osiguranje ("Narodne novine", br. 1/94)
u kojoj se razrađuje djelokrug spomenutog Upravnog vijeća.

Također, ovlasti za donošenje odluke sadržaja kakav ima osporena Odluka
nema niti u članku 103. Zakona o zdravstvenom osiguranju. u kojem su taksativno
navedeni provedbeni propisi koje je nadležan donijeti navedeni Zavod. .

U daljnjem postupku ovo će se rješenje dostaviti na odgovor Upravnom
vijeću Hrvatskog zavoda za zdravstveno osiguranje i Ministarstvu zdravstva.
Iz navedenih je razloga, Ustavni sud Republike Hrvatske odlučio kao u izreci
ovog rješenja. Objava ovog rješenja temelji se na odredbi članka 20. st.
1 Ustavnog zakona o Ustavnom sudu Republike Hrvatske ("Narodne novine",
br. 13/91).

Broj : U-11-67/1994.

Zagreb. 9. ožujka 1994.

USTAVNI SUD REPUBLIKE HRVATSKE

Predsjednik

**Jadranko Crnić, v. r.**

Rješenje, NN 22/1994-390